Document ID: 31996R1000

ΚΑΝΟΝΙΣΜΟΣ (ΕΚ) αριθ. 1000/96 ΤΗΣ ΕΠΙΤΡΟΠΗΣ της 4ης Ιουνίου 1996 για τροποποίηση του κανονισμού (ΕΟΚ) αριθ. 1538/91 για τον καθορισμό λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90 του Συμβουλίου σχετικά με ορισμένους κανόνες εμπορίας για το κρέας πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1906/90 του Συμβουλίου, της 26ης Ιουνίου 1990, σχετικά με ορισμένους κανόνες εμπορίας, για το κρέας πουλερικών (1), όπως τροποποιήθηκε τελευταία από τον κανονισμό (ΕΚ) αριθ. 3204/93 (2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 1538/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 205/96 (4), έχει καθορίσει τις λεπτομέρειες εφαρμογής των κανόνων εμπορίας για το κρέας πουλερικών 7 ότι, μετά την πείρα που αποκτήθηκε, πρέπει να τροποποιηθεί ο ορισμός που αφορά το καπόνι καθώς και τα σχετικά κριτήρια που αναγράφονται στο παράρτημα IV του κανονισμού (ΕΟΚ) αριθ. 1538/91 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1538/91 τροποποιείται ως εξής:
1. το άρθρο 1 παράγραφος 1 στοιχείο α) τρίτη περίπτωση αντικαθίσταται από το ακόλουθο κείμενο:
«- καπόνι: αρσενικό πουλερικό που έχει ευνουχισθεί χειρουργικά πριν φθάσει στη σεξουαλική ωριμότητα και έχει σφαγεί σε ελάχιστη ηλικία 140 ημερών 7 αφού τα πουλερικά καταστούν καπόνια πρέπει να παχυνθούν για περίοδο τουλάχιστον 77 ημερών,» 7 2. το παράρτημα IV τροποποιείται ως εξής:
- το στοιχείο γ) δεύτερη περίπτωση δεύτερη υποπερίπτωση αντικαθίσταται από το ακόλουθο κείμενο:
«- 2 m 2 ανά πάπια ή ανά καπόνι,»,
- το στοιχείο δ) δεύτερη περίπτωση δεύτερη υποπερίπτωση αντικαθίσταται από το ακόλουθο κείμενο:
«- για τα καπόνια: 4 εβδομάδες,».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουνίου 1996.

Labels: 3
17
6